
Șaguna și Asociatiunea. 


Sibiiul nostru se pregăteşte pentru zile 
mari, de sărbătoare. Deastădată, alături de 
obișnuitele adunări anuale ale Asociaţiunii, 
— în formele neobişnuite, la noi, ale recu- 
nostinţii, ne vom aduce aminte și de Şa- 
guna. 

Cu acest nou prilej de reculegere şi 
indemn, lăsăm altora frumoasa sarcină de-a 
vorbi în numele păcii. Din colţul unde 
ne-am ferit, ca să ne dăm seama mai bine, 
vedem dinainte cum se limpezeşte întreg 
tabloul sărbărilor de mâne. Figuri senine 
de moșnegi vor veni să ne spună câtă muncă 
grea să cheltuieşte în jurul Asociaţiunii, și 
câte foloase înalte pot să rezulte de pe 
urma multelor nizuinţi desinteresate. Tineret 
zglobiu ne va umpleă câteva sări clare de 
toamnă cu jocuri și cântece, în cari surîd 
şi se întunecă, după capriciul zilelor de 
Aprilie, visurile unui mare cuprins românesc. 
Şi iar ne va răsări strălucitoare, măcar pe-o 
clipă, viața, sfântă de zbucium, a mitropo- 
litului Şaguna, înviată prin glasul domol 
şi cumpătat al vreunui bătrân cuminte... 

Va fi aşa, cum a mai fost. Va alerga 
lume multă din multe unghiuri, şi sufle- 


tele se vor scăldă în lumină lină de sărbă- 


toare. Nouă însă, glasurile cari se vor ri- 
dica aici, cu timbrul lor de sfială şi de ar- 
monie, nu ne vor mai puteă înlănțui toate 
gândurile. In atmosfera asta de seninătătate, 
pe care am dori-o să fie desăvârșită, noi 
vom simţi fiorul furtunilor apropiate și vom 
zări, prin clipitul genelor, cum se întind 
spre noi, de departe, umbrele amenințătoare. 
Din sala de adunări a muzeului naţional, 
şi din fața mormântului lui Șaguna, gândul 
nostru va zbură, fără voie, afară, în largul 
câmpiilor, peste întinsul acestei ţări, bân- 
tuite de-atâtea rele. Şi, poate, nu vom mai 
şti înțelege rostul acelor cuvântări blajine, 
nici dulcea liniște zugrăvită pe faţa acelui 
public gătit de sărbătoare.. 

Prin mintea noastră se vor perândă 
nedreptăţile strigătoare, cari ni sau făcut 
şi ni se fac mereu. Vom vedeă înşiruirea 
în care ne 
stringe, să ne sugrume, mâna nervoasă a 
stăpânitorilor noştri. Şi, mai grozavă decât 
mânia străinului, ni-se va păreă că este slă- 
biciunea acelor frați de un sânge cu noi, 
îmbrăcaţi în haina nevinovată a bunei în- 
țelegeri, cari, în schimbul unei fărâmături 
de pâne, aplaudă ori de câteori se îndreaptă 
un atac împotriva drepturilor noastre fi- 
reşti. Şi acolo, în fața mormântului lui Şa- 
guna vom prețui mai bine cât de mare și 
de neiertat este păcatul acestor Efialţi, şi 
cât de grea este răspunderea pe care o 
avem noi, ceilalţi, cu toţii. — Căci cât am 
știut noi să păstrăm până astăzi din rodul 
muncii uriaşe desfăşurate de Şaguna? Câte 
se mai susțin întregi din cetăţuile ridicate 
de el, pentru înflorirea limbii și pentru în- 











tărirea credințelor noastre ? Din toate acestea 
ne-a maj rămas să vedem astăzi pe urmașii 
îndrăzrețului întemeetor al autonomiei noastre 
bisericeşti, cum îngenunche pe piedestalul 
unei statui de-a lui Kossuth, — şi nu-i 
picăiri judecătorul drept, care să le rostească 
pedeapsa meritată... 

Şi când stăm să le socotim pe toate, 
ne vine, par'că, să cerem mai puţină cum- 
pătare și mai multă mustrare în glasul 
acelui băt'ân cuminte, came va fi chemat 
mâne să povestească pe înțelesul mulţimii 
viața şi faptele arhiereului Şaguna. 

Ne dăm bine seama, că la astfel de 
sărbători frumoase n'are ce căută între noi 
sămânătorii de patimi mărunte, de duş- 
mănie. Mulțimea, care să strânge aici să-şi 
închine inima curată unei umbre mari, și 
să-şi însenineze gândul în adunarea celei 
dintâi și singurei noastre societăți de cul- 
tură, rămasă încă neatinsă, ar fi păcat să 
fie turburată prin gesturi şi prin vorbe 
de răzvrătire. Am păcătui împotriva bu- 
nului simţ și a legilor, dacă ne-am lăsă 
tîrîți de valul tuturor pornirilor, ce se gră- 
mădese măcar la ocazii atât de rare în su- 
fletul nostru. Dar credem că nu este lege, 
care să ne oprească de a spune adevărul 
în forma lui firească. lia ne poate opri 
nimenea să punem degetul pe rana, pe care 
o ceată răsleață de nechibzuiți au tăiat-o 
în trupul neamului nostru.. 

Nu ne facem prea make iluzii. Ştim, 
că atâtea dureroase experiențe nu ne-au 
învățat încă pe toți ce însemnătate nouă 
au pentru noi adunările de cultură. Cu- 
noaştem încă bine tipul omului de socoteli 
viclene, care vine să-și spele toate păcatele 
unei vieţi printr'uu discurs de 
însuflețire. Cunoaştem și pe neastîmpăratul 
tînăr candidat de însurătoare... Și ştim 
bine, că puţini vor veni la aceste serbări, 
curați de orice preocupări mici. La noi este 
încă disparent numărul acelora, cari, din 
desele desamăgiri și pierderi suferite în neîn- 
trerupte răsboiri cu potrivnici mai puter- 
nici decât noi, au ajuns să înțeleagă că 
aici, la aceste adăpostiri ale limbii și cul- 
turii, ne este singura mântuire. Dela aceşti 
puțini, aşteptăm noi să auzim cuvinte nouă. 
Aşteptăm să ne dea pilde de simţire şi de 
judecată sănătoasă. Aşteptăm să ne fâlfâie 
steagul roșu al luptelor de prefacere, dela 
tribuna, la care se vor urca ei să vorbească. 

In acest semn al steagului roşu, sa- 
lutăm adunarea Asociaţiunii şi serbările 
de închinare ce se vor aduce mitropolitului 


Șaguna. 


Din Camera deputaţilor. Marţi, Camera de- 
putaţilor a ţinut o nouă şedinţă formală de-o 
oră, pentru a se ajurnă apoi din nou pe ziua 
de 8 Octomvrie, când se va ajurnă din nou. 

Cum guvernul e demisionat şi astfel nu mai 
poate fi tras la răspundere in parlament, în şe- 
dinţele lor deputaţii nu pot să discute decât 
chestiuni de afaceri interne. 


studiată- 











Sărmanul Ionathan! : 


= O comedioară germană cine n’o cu- 
noaşte? E vorba întriînsa de un biet 
burghez, care voia să se ridice peste pu- 
terile sale. El își puse în cap o chivără 
de hârtie. In loc de sceptru luă în mâni 
un fir de trestie. Şi zicându-şi Rege şi 
Reformator el pornì să agite un nou 
evangeliu, să promită săracilor marea 
cu sarea, chemându-i sub steagul său 
sdrențuit, Cuvintele lui curgeau șuvoi, 
fără şir şi fără înțeles. Iar lumea nemi- 
loasă şi neascultătoare ca totdeauna, 
făceà haz de tristul personagiu și-l în- 
tâmpina pretutindeni cu vorbele: 

— „Sărmanul Ionathan! Sărmanul 
Ionathan !“ 

Această comedioară s'a repetat de 
curând şi în mijlocul nostru. Dl Dr. Iona- 
than Babeş s'a îmbrăcat în talarul ace- 
luiaș reformator de carnaval. Evange- 
liul dsale este aceiaşi bâlbăială de cu- 
vinte fără rost. Figura dsale face în 
viaţa noastră politică aceiaşi impresie 
de insuficienţă mintală și sufletească, pe 
care sărmanul lonathan, cel cu chivăra 
de hârtie în cap, o făceă la Nemţi. Și 
cum îl vezi așa trecând înainte impa- 
sibil și inconștient, mortolind mereu la 
apeluzi, ca: „veniţi la mine, căci eu 
propoveduesc adevărul mântuitor,“ — îți 
vine să dai din cap cu compătimire şi 
să-i răspunzi: 

„Sărmane Ionathan! 
nathan !“ 

Căci da, e de compătimit ori cine 
apare sub obrazul acesta de măscă- 
riciu în viața publică. Și viața noastră 
de astăzi e plină de aceşti măscărici. 
E un simptom patologic acesta şi de- 
notă că trecem prin o perioadă de boală 
internă. Corpul nostru națicnal sufere 
de anumite ecrescenţe disgraţioase. La 
Cluj, la Caransebeș, la Budapesta sau 
produs de-opotrivă aceste bube urâte, 
sau „bube vinete“ cum le zice poporul, 
cari mănâncă și ne rod carnea sână- 
toasă și amenință să ne-o cangreneze. 

Pentru noi, unii, e cert, că acești 
indivizi sunt cu totul anormali din punct 
de vedere psihologic. Fie el un patentat 
trădător, fie un simplu budgetivor pa- 
rasitar ca dl Ionescu et Comp., fie un 
moderat naiv şi prost, sau un zăpăcit 
chiţibușar ca bietul Ionathan Babeş, 
— ei poartă cu toţii stigmate patologice, 
căci sunt lipsiţi de acea sănătate sufle- 
tească, de acea deplină judecată, care 
nu-ți îngăduie un moment de șovăială; 
ei sunt lipsiți de acea inimă sănătoasă, 
care singură te duce drept înainte, re- 
zistând tuturor ademenirilor. 

Să luăm în special cazul lui Babeş. 

Cine va spune, că astăzi, când în 
politică avem nevoe de o solidaritate 


Sărmane Io- 

absolută, de o procedare unitară, este 
momentul de separațiune în partide și 
de experimente dubioase? Cine va fi ca- 
raghiosul să afirme că acum, când dug- 
măniile din partea adversă au ajuns la 
paroxism, când la ţipetele noastre de 
indignare împotriva persecuțiilor pe toate 
terenele ni se răspunde cu râsete de 
bucurie de către pressa maghiară, — este 
clipa oportună da a întinde mâna de 
împăcare ? Cine este nebunul să spună 
şi să recunoască drept greşală faptul, 
că puțina şi neputincioasa noastră luptă 
de apărare este o manifestare ultraistă, 
îndreptată împotriva statului? 

O spune Babeș, direct sau indirect, 
prin zăpăcelile lui iscălite, căci recunos- 
când necesitatea moderaţiunei, condamni 
o direcţie întreagă de muncă și produci 
încurcală. O spune o droae întreagă de 
pescuitori în tulbure, cari caută în mod 
desperat să ne clatine credința și tra- 
diția. Trădători, moderați sau kossuthisti 
români, — între ei nu e nicio deosebire 
sub raportul minţii sănătoase. Sunt ace- 
leşi paiaţe deşuchiate ivite pe câmpia 
românească. 

Priviţi-le deaproape, cum se agită, 
cum bat din palme, cum proferă cuvinte 
mari, sunătoare. Şi când vedeţi acest 
cortegiu de ţigniți, aduceţi-vă aminte 
de publicul din comedia germană, scui- 
paţi-vă în sân, daţi din cap, facevă-ți 
cruce și ziceţi: 

— „Sărmane Ionathan! Sărmane 
Ionathan !“ 


Cine e autorul memoriului „moderațilore ? 


La informația noastră, publicată, sub titlul 
acesta, în numărul trecut al revistei noastre primim 
următoarea scrisoare: 


In afacerea, memoriului şi partidului moderat neezis- 
tent mi-am spus cuvântul în „Gazeta de Duminecă“. 

Mai rămâne ca să mă declar asupra svonului lansat 
de dvoastră, că adecă eu am bilet de liber parcurs pe căile 
ferate şi că acest bilet mi l-a câștigat dl Babes. 

Este adevărat, dlor, că am bilet de liber parcurs pe 
căile ferate ungurești, dar nu-i adevărat că mi l-a câştigat 
di Babeș. 

Incât se referește la călătoriile ce mi le atribuiţi că 
le-am făcut ori le fac pentru propagarea acţiunei de îm- 





"PARA NOASTRA: 


păcinire a dlui Babeş, — rog și provoc, prin această seri- 
soare, pe toți aceia la cari am fost vreodată cu acest scop, 
ca s'o spună aceasta publice și fără încunjur, căci bănue- 
lile ce mi-se aruncă cu atâta uşurinţă în public, sunt prea 
supărătoare — şi nedrepte. 
Cu stimă 
Ioan P. Lazar. 

Publicăm scrisoarea aceasta casă nu se“poată 
zice că ne-am feri de obiectivitate şi am închide 
calea apărării unor oameni cărora li-s'au adus în- 
vinuiri destul de grave. O publicăm, deşi, propriu 
zis nu ne lămureşte situația. Di Lazar desminte, 
categoric, numai o afirmaţie încidentală în chestiunea 
biletului de tren, — desigur cea mai puțin gravă 
dintre toate acuzele ce i-s'au adus. 

Cât priveşte provocarea dlui Lazăr de-a 
se declară pe față toate personagiile cu cari ar 
fi urmat tratative pentru înjghebarea prohoditului 
partid, să ni-se dea voe a fi mai bine întroduşi în tainele 
aparatului de politică militantă, — decât să ad- 
mitem că în această afacere atât de derulată şi 
odioasă i-ar face cuiva plăcere a-şi descoperi le- 
găturile, fie cât de platonice, cu autorul celebrului 


memoriu. 
Noi întrebam pe dl Lazăr dacă e întemeiat 


svonul că D-sa ar fi autorul memoriului pre- 
gintat kossuthiștilor prin Ugron, — iar dl 
Lazăr ne răspunde lămurind originea unui bilet 
de tren... 

Ne-am bucură dacă am primi şi la celelalte 
chestiuni mult mai importante lămuriri cel puţin 
tot atât de categorice, pe cât de hotărite au fost 
afirmaţiile revistei noastre. De altfel şi cel mai 
naiv dintre cititorii noştri îşi poate închipu că 
wam fi avut îndrăzneala a ridică acuze atât de 
grave (ne gândim acum şi la confrații dela „Gaz. 
Transilvaniei“), dacă informaţiile noastre nu ne-ar 
fi fost comunicate de cătră oameni perfect întroduşi 
în şurubăria complicată a tendințelor de.. „mode- 
rațiune politică . . .* 

De altfel, noi încă nu ne-am pierdut nå- 
dejdea că se va aduce o lămurire definitivă în 
această afacere peste care nu se poate trece atât 
de uşor la ordinea zilei, — dacă nu altundeva, 
măcar în coloanele acestei reviste. 


Trupele lui Djavid Pașa decimate. Circulă 
ştiri îngrozitoare cu privire la măcelurile alba- 
nezilor. Se zice că trupele lui Djavid paşa au 
fost inconjurate şi decimate. 

Centenarul lui Şaguna. 


O ședință memorabilă a Reprezentanţei orăşeneşti 
din Sibiiu. 

Istorica sală a magistratului din 
Sibiiu a fost Joi la 7 Octomvrie n. mar- 
toră la un act de deosebită importanță 
pentru noi Românii. 

Sala eră literalmente înțesată de 
reprezentanţii orasului în frunte cu că- 
peteniile saşilor, cari au ținut să fie în 
număr complet, iar dintre români au 
fost de faţă membrii: Nicolae Ivan, 
Alexandru Lebu, Pantaleon Lucuţa, Dr. 
Liviu de Lemeny, loan de Preda, Dr. 
Oct. Russu. Dr. Vasile Preda, Dr. Ilie 
Beu şi I. B. Boiu. 

La ordinea zilei a fost cererea Con- 
sistorului arhidiecezan, pentru de a se 
dă din incidentul festivităților centena- 
rului lui Şaguna, unei strade din Sibiiu 
numele „Baron de Şaguna“. 

Referentul magistratului de Hoch- 
meister, a făcut propunerea, ca în ve- 
derea meritelor neperitoare ce şi a câș- 
tigat Şaguna pentru poporul românesc şi 
pentru biserica sa, cum și pentru oraşul 
Sibiiu, să se numească strada „Morii, 
în care avem şcoala Asociaţiunii, Mu- 
zeul Asociaţiunii şi în viitor are să se 
clădească Seminariul teologic și peda- 
gogic „Strada Șaguna“. 

Dr. Albert Arz de Straussenburg 
consimte ca să se numească după nu- 
mele celui mai mare bărbat al româ- 
nilor o stradă, dar este pentru partea 
de cătră parcul orășenesc. 

Dr. K. Wolff — directorul cassei de 
păstrare, — întrun discurs înaufleţit in 
care apreciază meritele marelui bărbat 
al românilor, pledează cu argumente 
nerăsturnabile să se împlinească cererea 
Consistorului. 

Prezidentul, primar Albert Dörr, 
enunţă din scaunul prezidenţial, că după 
ce în principiu reprezentanța orășenească 
în unanimitate este pentru numirea unei 
strade „Saguna“, urmează să se decidă 
numai dacă se primește propunerea co- 
mitetului permanent sau a membrului 

Pe-un album. 


Petrec cu ochii `‘ntreg albumul 
Si cu. privirea mea umilă, 
Gândiri și îndrumări şi sfaturi 


Culeg din fiecare filă. 


Cum văd atâtea rânduri pline 

Cu "nţelepciune de viață, 

Imi zic pe gânduri dus: — Sărmane, 
Zu nu poți da nici o povaţă/ 


Tu doar cu cântece și lacrimi 

lți duci a traiului corvadă, 

Copac plăpând, bătut de soartă, 

E floarea singura ta roadă /... 
Silez. 


Pulhbere. 


Cu cât cauţi să te depărtezi de lume, cu 
atât mai mult ţi-o apropii. Natura nare decât o 
faţă şi nu schimbă decât o singură monedă. 


o 
Cel dintâi şi cel de pe urmă... sunt cei 
mai aşteptaţi apostoli. 
„O 
Numai cântecul amorului nu se "'nvechește! 











CEZARI- ES BAUDELAIRE 








— "Traduceri în proză. — 
Binecuvântare. 

Când, printr'o hotărâre a puterilor cereşti, 
Poetul se iveşte în această lume amărită, numai 
lui înspăimântată şi plină de blesteme, işi fn- 
cleştează pumnii către Dumnezeu, care-o milo- 
stiveşte: 

»— Ah, de ce n'am născut mai bine un 
nod de vipere, decât să hrănesc batjocura asta! 
Blestemată fie noaptea de plăceri trecătoare, 
când pântecile mi-a 'ncolţit pedeapsa! 


„Findeă mi ales pe mine printre toate 
femeile ca să fiu desgustul tristului meu bărbat, 
şi fiindcă nu pot să asvârl în flacări ca un răvaş 
de dragoste stârpitura asta pitică, 


„Am să-mi vărs necazul ce mă copleşește, 
pe unealta blestemată a răutăţilor tale, şi am să 
răsucesc ațât de tare copacul ăsta ticălos, încât 
n'o să-şi mai poată deschide mugurii ciumaţi.“ 


Ea-şi înghite astfel spuma urei şi neinţele- 
gând veșnicele planuri, pregăteşte ea însăşi în 
în fundul Gheenei, rugul hotărit mamelor uci- 
gaşe. 


Totuș, în paza nevăzut'a unui înger, co- 
pilul desmoștenit se'mbată de soare şin tot ce 





bea, şi'n tot ce mânâncă, află ambrozia şi nec- 
tarul rumen. 


El se joacă cu vântul, stă de vorbă cu norii 
şi se'mbată cântând din drumul crucei; şi Duhul 
care-l urmează in pelerinajul său, plânge că-l 
vede vesel ca o pasăre din păduri. 


Toți cei pe cari ar vrea ca să-i iubească, 
il privesc cu teamă, sau dacă nu, întărâtându-se 
de liniştea lui, caută pe cineva de la care să 
smulgă o plângere şi-şi încearc'asupra lui cru- 
zimea. 


In pâinea şi în vinul hotărât gurei sale, ei 
amestecă cenuşă amestecată cu scuipături ne- 
curate; asvâriă cu hipocrizie ceia ce atinge el și 
se "'nvinovăţese că şi-au încurcat drumul cu 
al său. 


Nevasta lui aleargă strigând în drumul 
mare: „— Odată-ce mă găsește destul de fru- 
moasă ca să mă adore, am să m'apuc de me- 
seria idolilor antici, și vreau să mă întrauresec 
ca dânşii; 


„Şi am să mă îmbăt de nard, de smirnă, 
de myr, de ingenunchieri, de cărnuri şi de vi- 
nuri, ca să ştiu dacă pot să năruiesc râzând 
slava cerească, într'o inimă ce mă admiră! 

Dr. Arz. La votare pentru contra pro- 
punerea d-lui Arz votează 6—8 membri, 
iar pentru propunerea magistratului şi 
respective pentru propunerea comitetului 
permanent cel puţin 100 membri, fioarea 
inteligenței şi burghezimei sibiiane, şi 
aşa se enunță cu însufleţire mare, că 
strada „Morii“ în viitor va purtà numele 
„Saguna“. 

După acest enunțiat solemn, se ridică 
membrul Nic. Ivan, și în numele mem- 
brilor români, rostește cu glas puternic 
în limba română următorul discurs: 

Stau sub impresiunea unui moment 
înălţător văzând cum Dvoastră, repre- 
zentanţii celui mai de căpetenie oraş 
din Ardeal, apreciați meritele celui mai 
mare bărbat al neamului și bisericei 
noastre, şi de aceea grăbesc să vă exprim, 
în numele conmembrilor români mulțu- 
mita noastră. De uzi încolo — numele 
regeneratorului bisericei noastre va sta 
alâturea de numele lui Hermann, cel ce 
a adus primele colonii săsești în Ardeal 
şi a întemeiat Sibiiul de azi, alăturea 
cu al lui Honterus răspânditorul reforma- 


“ţiunii la poporul săsesc, alăturea cu al 


lui Huet şi Hartenek luptătorii pentru 
drepturile poporului săsesc și pentru li- 
bertatea religionară, alăturea cu al lui 
Samuil Bruckenihal, marele bărbat de 
stat, care a înzestrat Sibiiul cu cele 
mai prețioase comori, alăturea cu al lui 
George Daniel Teutsch, învățatul episcop 
al Ardealului, care a promovat cultura 
Saşilor cu neîntrecută dibăcie şi a 
altor bărbaţi din timpurile mai nouă, 
cari sau făcut nemuritori pentru acest 
oraş. 

Prin votul Dvoastre aţi dovedit, că 
sunteți un popor cu cultură veche, și 
popoarele culte știu să respecteze — 
memoria bărbaţilor aleşi — fără deo- 
sebire de neam şi lege. Aţi făcut mai 
mult! Aţi înscris în inimile noastre o pa- 
gină frumoasă a recunoștinţei şi a stimei 
ce Vă datorim. Şi dacă azi sunt între 
noi contraste — Dvoastră aţi făcut un 
pas de apropiere, o punte pe care să 
putem trece unii la alții și să învăţăm 
a 1:e respectă reciproc. 





„PARA NOASTRA: 


Șaguna, a creat instituţii culturale 
în Sibiiu, a lucrat cu învățatul Ranni- 
cher al Dvoastră şi ne-a dat o consti- 
tuţie, din care au răsărit cele mai tari 
aşezăminte ale noastre și după cum, 
conducătorul Dvoastre domnul Dr. Wolff 
Va apreciat — el are și pentru oraşul Sibiiu 
merite neperitoare. Deci votul Dvoastră 
este pecetluirea adevărului istoric, că 
Șaguna a fost regeneratorul bisericei 
noastre — iar pentru orașul Sibiiu un 
cetățean mare și distins. ln urma 
muncii lui se ridică falnic catedrala 
noastră şi alte zidiri monumentaie, cari 
sunt podouba orașului. Vă asigur dlor, 
că votul Dvoastră va face cea mai bună 
iinpresiune în toate colţurile locuite de 
Români și va chezăşui o conlucrare har- 
monică — a noastră — cu Dvoastră, fi 
aleși ai orașului Sibiiu. 

Vorbitorul Românilor a fost de toate 
părțile felicitat. Cu aceste memorabila 
şedinţă din 7 Oct. 1909 s'a terminat. 


REVISTA POLITICĂ. 


184 de ani de închisoare ordinară. După 
7 luni de dezbatere, s'a sfârşit şi procesul de 
înaltă trădare pornit, inaintea tribunalului din 
Agram, împotriva alor vre-o 53 de Sârbi din 
Croaţia. 

Marţi s'a publicat sentinţa tribunalului prin 
care 31 de acuzaţi sunt condamnaţi la închisoare 
ordinară dela 5 ani până la 12 ani.. 

Şi anume au fost condamnaţi: Adam și 
Valerian Pribicsevies la 12 ani închisoare grea, 
loco Oroscenian la 7 ani, Vaso Lucacs la 5 ani, 
Gaic Ziiteovics, Radovan Malobabies, Nicolae 
Rebracsa, Stanca Rebrasca, George Koncesar, 
Stevo Kacsar, Milan Csorici, Paul Matiasevics, 
Stevo Radovanovies, Lika Ervatjanin, Lazar Ba- 
esics, Vaso Vukdraiovics, Mile Mitries, Daniel 
Podunovies, G. lagvics, Milan Vukevics la câte 
5 ani închisoare; Petru Petrovics la 7 ani, Milan 
Boroevics 6 ani, Stefan Bekies 8 ani, Simon 
Zifkovici 6 ani, Bogo Hrvatjanin 7 ani, Georg 
Arat 6 ani, Stefo Kalember 6 ani, Dr. Alexander 
Giuries 6 ani. Ceilalţi 22 de acuzaţi au fost 
achitaţi. 





o 

Wekerle la Viena. Miniştrii demisionaţi s'au 
întrunit, cu ocazia onomasticei Maj. Sale la un 
consiliu în care au discutat situaţia politică, fără 
să poată constată nici cea mai slabă licărire 
de nădejde. 

Ministrul-preşedinte Wekerle va plecă în 
curând din nou la Viena pentru a informă pe 
Maj. Sa asupra mersului crizei şi a face pro- 
poziţii cu privire la bărbaţii politici cari vor fi 
chemaţi în audienţă pentru a-şi spune părerile 
și sfatul asupra rezoivirei crizei, 


Audienţa lui Kossuth. 


— Situaţia politică. — 

Audiența de Sâmbătă a lui Kossuth, 
dela care unii aşteptau atât de mult, a 
trecut fără să fi contribuit la limpezirea si- 
tuaţiei politice. 

Maj. Sa l-a primit pe Kossuth într'o 
audienţă de două oare, a fost „afabil“, dar 
Kossuth n'a părăsit Burgul ca viitor mi- 
nistru-preşedinte cum socotiau partizanii săi. 

Resolvirea crizei politice de acum nu 
se mài poate face fără stirea şi consimţă- 
mântul viitorului monarh, a actualului moş- 
tenitor de tron, și e știut că principele moş- 
tenitor mare simpatie nici pentru partidul 
kossuthist, nici pentru aspiraţiile lui... ne- 
săbuite. 

Audienţa lui Kossuth a fost precedată 
de audiența moștenitorului de tron la Maj. 
Sa. Influenţa viitorului monarh asupra che- 
stiilor politice interne începe să se resimtă 
tot mai mult în tabăra kossuthistă din Bu- 
dapesta, cari — cu toate aceste — speră 
că vor puteă să realizeze banca autonomă, 
sau, renunțând la această cerere, să ajungă 
ei singuri Ja putere. 

Deocamdată, însă, sau stins nădejdile 
kossuthiştilor. Sa convins şi Kossuth că 
planul său de resolvire a crizei e irealizabil, 
fiindeă Viena nu mai vrea să știe de nici 
o concesie militară, ci stăruie ca guvernul 
coaliţionist să-şi împlinească misiunea până 
în capăt, alcătuind el reforma electorală, 

E interesant articolul ce-l publică asupra 
acestei audienţe ziarul vienez „Vaterland“, 
care îşi primeşte inspiraţiile din cercuri cari 
stau aproape de moștenitorul de tron. 








„Şi când moi sătură de glumele astea på- 
gâne am să-mi pun pe dânsul mâna moale şi 
puternică; și unghiile mele, asemeni unghiilor de 
scorpii, vor şti să-și taie drum până'n inima lui. 


„Ca o păsărică ce tremură şi se sbate 
voiu smulge inima aceasta roșie din pieptul său 
şi o voiu asvârii cu scârbă ca să-mi satur 
câinele !“ 


Poetul senin îşi ridică braţele credincioase 
spre Cerul unde vede un tron minunat şi lumi- 
nile uriașe ale minţii sale inţelepte ii arată faţa 
popoarelor furioase: 


„Fii binecuvântat, Dumnezeul meu care dai 
suferinţa ca o vindecare cerească a necurăţeniilor 
noastre şi ca cea mai bună și mai curată bău- 
tură care pregăteşte pe cei puternici pentru plă- 
cerile sfinţite | 


„Ştiu că păstrezi un loc poetului în rândul 
prea fericiţilor sfintelor Legiuni, şi că-l poftești 
la veciniea sărbătoare a Tronurilor, a Virtuţilor 
şi a Dominaţiunilor. 


Ştiu că durerea e singura nobleţă pe care 
nici odată n'o roade pământul şi iadul, şi că 
trebue să stăpânesc toate vremile şi toate lumile 
pentru a-mi împleti cununa mistică. 





Dar giuvaerurile pierdute ale anticei Palmyre, 
metalurile necunoscute, perlele mării, aşezate de 
mâna ta, n'ar fi îndeajuns pentru astă diademă 
luminoasă; 


Căci ea nu va fi făcută decât din lumină 
adevărată, scoasă din căminul sfânt al celor din 
tâiu raze şi care nu-şi găseşte în ochii muritori, 
ori cât ar străluci ei, de cât nişte oglinzi întune- 
cate şi plângătoarel* 

Inălţare. 


Deasupra bălților, deasupra văilor, a mun- 
tilor, a pădurilor, a norilor, a mărilor, dincolo 
de soare, dincolo de ether, dincolo de hotarele 
văzdubhurilor înstelate. 


Sufletul meu, tu te mişti isteţ şi ca un bun 
înotător ce se desfăta-'n undă, străbaţi cu veselie, 
cu o nespusă şi bărbătească voluptate, adâncile 
necuprinsuri. 


Shboară doparte de tot de aceste miazme 
bolnave, du-te să te cureţi în aerul de sus, şi 
bea, ca o pură şi cerească licoare, focul clar, 
ce umple văzduhurile limpezi. 


In dosul urâtului şi al necazurilor nenumă- 
rate ce ne'ncarcă viata-'ntunecoasă, fericit e cel 
ce poate să se avânte, cu o aripă puternică, 
spre câmpurile luminoase şi senine! 





Acela ale cărui gânduri se înalţă spre cer 
ca ciocârliile dimineaţa, acela pluteşte deasupra 
vieţii și înţelege uşor ceia ce-şi spun florile şi 
lucrurile neinsufleţite ... 

Natura 2 un templu... 

Natura este un templu'neare stâlpii vii fac 
câte-odată să se audă vorbe nenţelese; omul 
trece p'acolo prin păduri de simboluri cari îl pri- 
vesc cu ochi prietenești. 


Ca nişte lungi ecouri ce se amestecă de 
departe intro întunecoasă şi profundă unitate, 
vastă ca noaptea și ca seninul, îşi răspund par- 
fumurile culorile şi sunetele. 


Sunt parfumuri fragede cum e carnea de 
copil, dulce ca un flaut, verzi ca livezile, şi altele, 
conrupte, bogate şi triumflătoare, 


Imprăştiindu-se ca lucrurile infinite, cum 
e chihlibarul, moscul, răşina şi Smirna, cari cântă 
beţia sufletului şi a simţurilor... 


Pulbere. 
In teatru, cineva poate găsi şi comedie şi 
vieaţă. Actorul nu-i decât un prolog al vieţii şi 
teatrul un epilog al ei. 


Cu cât mai mult slefuieşti aurul, cu atât 


mai mult străluceşte... 
o 


© BCUCIuj 

Ziarul vienez spune că, înainte de toate, 
Kossuth ar fi declarat Maj. Sale că el nu pre- 
tinde în serios înființarea băncei independente 
pentru anul 1912 şi are nevoe acuma de această 
chestie numai ca un ventil, în situaţia grea de 
astăzi. Prin dreptul de a începe de pe acum 
pregătirile necesare, el înţelege numai libertatea 
de a puteă agită inainte publicul pe tema aceasta. 
Aceasta agitaţie va fi insă astfel făcută, încât 
peste trei ani majoritatea să se pronunţe pentru 
banca comună şi nu contra ei. 

La aceste declaraţii ale lui Kossuth, după 
Vaterland Împăratul ar fi răspuns că: 

1. Este nedemn pentru coroană să se pre- 
teze unor astfel de păpuşerii.: 

2. Coroana nu se simte chemată să sal- 
veze partidul independent din încurcătura în 
care la băgat grupul băncii. 

3. Dacă i s'ar da lui Kossuth dreptul de 
a continua agitația, de sigur că peste trei ani 
toată lumea va fi contra băncei comune şi nu 
pentru ea, cum promite Kossuth. 

In chestia reformei electorale, Kossuth a 
declarat că e gata să accepte votul universal și 
egal; numai votul secret ar vrea să-l lase deo- 
camdată în suspensiune. 

El cere un guvern independent, cu membri 
de incredere ai coroanei, care să facă reforma 
electorală. 

La aceasta Împăratul ar fi răspuns că in- 
treaga coaliţie s'a obligat să facă reforma elec- 
torală, dacă n'o poate face, nici el nu poate în- 
sărcină o singură grupă a coaliţiei s'o facă şi 
se vede nevoit să însărcineze pentru aceasta 
alte persoane. De altfel el e mulţumit de reve- 
nirea la ideia votului universal și egal şi crede 
că Kossuth ar putea atrage la această ideie în- 
treaga coaliţie. 

In nici un caz insă nu se mai poate lucră 
cu actualul parlament, Dacă nu se va reuşi a 
se reinființa coaliția, coroana va fi nevoită să 
disolve parlamentul și să facă alegeri nouă cu 
parola votului universal, acordat de coroană. 
Acest drum nu poate da loc la complicaţii, de 
oarece coroana se va adresă poporului pentru 
a-i da drepturi şi nu pentru a-i lua. 

Prin urmare Kossuth să incerce serios re- 
zolvirea crizei în acest senz; hotărirea definitivă 
a coroanei se va da numai dupăce Kossuth se 
va fi hotărit definitiv pentru ori contra părerilor 
monarhului. A 

Şi ce va urmă acum? 

Nu există decât două posibilități: sau 
vor primi kossuthiștii condiţiile puse de 
Viena pentru a alcătui guvernul sau apoi 
va urmă un nou guvern înafară de parla- 
ment, cu disolvări de cameră și alegeri noui. 

O epocă nouă va trebui să răsară şi 
în Ungaria aceasta ajunsă pe mânile unei 
oligarhii iubitoare de plăceri eftine, 


.. ° y A . 
Saşii şi — Dr. Emil Babeş, 
Dela un membru marcant al partidului nostru na- 
tional, primim spre publicare următorul articol: 


Politica de duplicitate a domnului Dr. 
Babeș, a aflat un refuz categoric în toate 
straturile locuite de români şi acţiunea por- 
nită a fost astfel demascată, că nu credem 
să-i mai vie gustul nici dlui Babeş, nici 
ortacilor săi, dacă cumva îi are, ca să dee 
directive în ţinuta politică şi naţională a 
poporului românesc. 

Stee Dl Babeş izolat la locul său, şi 
lase în grija altor oameni, cu legături şi cu 
rădăcini în popor, grija de soartea popo- 
rului român. 

Nici nam mai fi revenit la acțiunea 
nenorocită a dlui Babeș, dacă Saşii noștri 
nu i-ar fi dat o importanță pe care n-o 
merità. 

Anume, compatrioții noștri sau gândit 
ca nu cumva învățând şi Românii a fi 
„circumspecți“, să se dea la învoială cu kos- 
suthiştii și apoi drept urmare a învoelii să 
se năpustească asupra saşilor rămaşi fără, 
prieteni politici și să-i înghită într'o lingură 
de apă. 

Ziarul „Kronstădter Zeitung“ eră mai 
cuprins de groaza unei eventualităţi de acest 
soiu, iar conducătorii de aici sau grăbit să 
ceară dela dl Babeș direct deslușiri asupra 
gândului său — și gata spre servire — dl 
Babeş i-a liniştit prin un comunicat pu- 
blicat la loc de frunte în „Tageblatt“-ul si- 
bian. Ei nu, dlor compatrioți, noi nu facem 


alianțe nenaturale, noi nu ne legăm şi 


cu duşmanii comuni, ca să vă putem face 
stricăciuni, căci dacă am face aşa ne-ar 
stă rău, foarte rău. 

Noi mai bine suferim împunsăturile 
dvoastră îndreptate contra noastră, suferim 
să fim câte odată și nesocotiţi, dar nu 
căutăm aliați nenaturali cu cari să vă punem 
scălușul în gură. Noi ţinem mult la pro- 
verbul „ce fie nu-ți place altuia nu face“ gi 
fiindcă nu ne place când vă vedem săru- 
tându-vă azi cu Széll, mâne cu Tisza, poi- 
mâne cu Andrăssy, noi nu vă putem imită 
în punctul acesta. 

Noi avem programul nostru bine sta- 
bilit. Noi, numai prin noi şi prin puterea 
noastră vrem să trăim, şi dacă avem putere 
de vieață vom trăi, dacă nu, nu merităm 
să trăim şi să fim factori în vieaţa statului, 

Alianţă nu facem, nu ne pricepem la 
şiretlicuri, şi de acesa noi nu vom urmă 
nici sfatul dlui Babeş, nici al acelora cari 
ne împing spre a căută aliaţi 

Aliații noştri naturali ar trebui să fie 
toate naţionalităţile, cari sufăr sub stăpânirea 
oligarhiei maghiare. Dacă saşii nu vor să 
înțeleagă rostul acestei alianțe naturale, nu 
e vina noastră. 

Conducătorii lor pornesc dela teza falsă : 
„Mai bine cu pinteni, decât cu opinci". Și 
noi nu le stricăm gustul, deși este o apu- 
cătură nedemnă a susţineă, că sa făcut de 
când e lumea și de când trăim împreună, 
vre-un sas — român. Din saşi maghiari — 
am văzut sute şi mii. 

Noi am căutat mult după acel sas ro- 
manizat, dar nu l-am aflat și nu-l aflăm, 
căci nu este în întreagă Transilvania. 

Dar şiretlicul rămâne șiretlic, şi el ser- 
veşte numai de paravan pentru a justifică 
pornirea unora dintre sași, de a ne strâm- 
toră pe teren economic. Am zis anume 
strimtoră, căci după cele ce vedem că se 
petrec în comunele rurale amestecate cu 
români şi saşi, am fi putut folosi un termin 
cu mult mai aspru. 

Este adecă în anumite părți și cercuri 
o pornire nejustificată contra noastră pe 
teren economic, şi dacă am începe și noi 
cu represalii, cumpăna resultatului ar cădeă 
jos în defavorul saşilor. Noi nici la această 
măsură nu ne-am hotărât, pentrucă noi nu 
credem că răsboiul şi vrajba sunt armele 
potrivite pentru a resolvă chestiile de con- 








Ideile şi apele, sunt curate... până nu dau 


de oameni. 
o 


Deopotrivă obosesc şi lumina ca şi întu- 
"nericul. 
© 
Gunoaiele 'ngrașe pământul şi nimicurile pe 


oamenii slabi. 
o 


Numai în întunericul minţei, e fatală orice 


lumină. 
o 


Flacările, timpul și dragostea, las in urma lor 
tot ce-i mai frumos, mai vorbitor şi mai măreț în 
“lumea asta: ruini, 

o 
Intre nebuni şi între cei ce cutează — se 


'mparte vieata. 
o 
Florile moarte miros. Tot aşa gi sufletele 


dragi... 
© 
In legile creştine, lumina şi viața vecinică, 
cobor dupe Calvar... 
— Cât de fericiţi sunt cei ce pot crede! 
© 
Vieaţa se începe şi se sfârşeşte cu fiecare 
din noi. Atât eşti părtaş vremilor, cât ai fost 
şi atât ai de închegat ţie-ţi, cât ai gândit. 
© 
Numai aceasta să fie datoria unui gânditor: 
de-a face oamenii mai buni? 





Horia... 


Pe-omorâtoarea roată, ca tâlharii 

Ce nu cunosc nici cerul, nici pământul — 
Te văd întins și chinuit, martire 

Si sfâşiat ca nici o altă fiară. 


Tun mintea mea trăieşti ca mucenici 
Ispăşitori ai răului din lume 

Și crești mai mult în ochi-mi şi 'n simţirea-mi 
Cu cât se 'nalţă sufletu-mi la tine! 


Cu fiere şi cu vicleșug amarnic 

Te-au adăpat păgânii, mișelește 

Si cu de spini coroană pe-a ta frunte, 
Fii te-au scuipat, batocorindu-ţi fața. 


Cu sulița pierzării "'nveninată 

Străpuns'au pieptul tău călit în soare 

Si-a inimii bătăi înflăcărate 

Cu furci de fier, le-au sugrumat în sânge. 


... Si nu știu cum, trăindu-ți vremea, Horia, 
Mă 'neacă dorul răsvrătirii tale: 

In muncile ce-ai ispășit, străbune, 

Un neam întreg se svârcolește astăzi ! 


Pin juru lui, ca `n jurul tău, călăi, 
Tin sfat pieirei, spintecându-i pieptul — 





Ca tine 'măbuşii şi „el“ se stinge 
Și nici-un strigăt nu-i închiagă gura! 


Nici ochii nu-i sunt plânși şi nici fiorii 
Răsvrătitori ai morţii nu-l abate — 
Senin și mândru urc'acum Golgota 
Purtându-și singur crucea răstigniriă. . . 


Prăpastia ce cască dinainte-mi 

Și nici vr'o opintire vremii noastre 
Nu cerc să dau cu aeroase visuri: 
Ducându-și singur crucea răstignirii. 


Lumina prigonită, se mărește 
Si sufletul încătușat, renaşte — 
Evlavie mai multă, e-'m-icoana 
Căzută, l-a'altarului picioare! 


— Ca Phoenizul sfinţit al vechei Grecii 
Jărâna ta împrăștiată, Horia, 

De mâni ucigătoare și 'mdrăcite — 
Renaşte 'n noi acum, cuceritoare ! 


Si sângele uitaţilor apostoli 
Vărsat pe strămoșeasca-ne moșie, 
Ca spiritul ispititor al morții, 
Cersește pentru sufletu-i, dreptatea | 
D. Marcu. 

troversă economică între români şi saşi. 
Aşteptăm şi aici, ca să vadă ei cu ochii 
lor, că nu au să ajungă la rezultatele dorite 
de dânșii. 

Braţe multe şi vânjoase ca ale noastre 
cu toate scăderile, trebue să cucerească teren, 
ori vor vo stăpânii noştrii ori nu vor voi. 

Şi dacă mergem mai încet în drumul 
nostru, mergem sigur înainte şi piedecile 
ce ni se pun ne oţelese tot mai mult, ca 
să ne încordăm puterile pentru de a ajunge 
la liman, dar aceasta noi nu vrem să o în- 
ţelegem că avem să eșim învingători asupra 
saşilor, ci să ne bucurăm deopotrivă de 
drepturi egale și ca să putem trăi mai în 
ticnă şi mai în liniște împreună, și de se 
poate să ţinem iară împreună pieptul față 
de cei ce se poartă cu gând rău împotriva 
noastră. Aşa gândim noi — și gândul no- 
stru este curat! 


Nu mai ne batem cu guvernul! De- 
acum  Ardrâsy poate doborâ toate temniţele, 
căci noi nu vom mai căută să străbatem între 
zidurile lor pentru a ispăși atentaturile noastre 
contra „ideei de stat maghiari, deacum 
ne batem cu... de-ai noştrii!! 

„Severinul“ ne-a făcut proces de ca- 
lomnie. Zice dl Bordan că i-am calomniat 
onoarea și fijuica, atunci când am numit-o 
ploșniţă / 


Ce are biata ploșniță decât că 
nu miroase tocmai frumos când te-apropii 
de dânsa... și „Severinul“ e el de mai mult 
vinovat decât că pute când îl citești?... Noi 
mam făcut, păcatele noastre, decât să apropiem 
elementele asemuitoare din natură... 

Incât ne privește, vom sta și de data 
aceasta pe banca neagră, pentru a întâmpina 
balele „Severinului“: și pentru a se convinge 
încă odată lumea cinstită cât gunoiu mai e 
în casa noastră și câte obrazuri mai avem 
încă lipsite de simțul ruşinei... 


[e] 

Vrednic și just este! — zice „Ghedeon“ 
întrun articol de tónd publicat în „Un- 
garia“ — vrednic şi just este verdictul 
care s'a adus de către Curtea cu juri 
din Cluj, celor dela „Țara Noastră“! 

— Câte rabdă hârtia, câte rabdă 
sufletul și câte rabdă Dumnezeu!! 


CRONICA LITERARĂ ȘI ARTISTICĂ. 


A murit Gheorghe din Moldova, unul din 
poeţii citiţi ai generaţiei noastre. 

Publicist îndemănatic, defunctul a propagat 
în ziarele din capitala Moldovei principiile par- 
tidului liberal, al cărui membru devotat eră. 
Acum în urmă, G. Kernbach — numele defunc- 
tului — a fost prefect al judeţului Iaşi. 

Opera lui literară e destul de bogată. Poe- 
ziile lui sunt oglindirea unor sentimente curate: 
gingăşie şi romantism şi o nespusă exuberanţă 
de viaţă. 

Reproducem aci, trei, din cele mai caracte- 
ristice poezii ale sale: 


Pe nisipul din grădină... 


Pe nisipul din grădină 
Fermecat de-al tău amor 
Seris-am eri gândind la tine: 
Te iubesc şi te ador. 





Peste noapte bătu vântul 

Și eu, azi, n'am mai găsit 

Pe nisipul din grădină 

De cât vorba: Te-am iubit]... 


Când eram copii-odată... 
Când eram copii-odată 
Mii de sărutări mi-ai dat 
Dar acum nu-mi dai niciuna: 
Eşti femee, sunt bărbat! 

Ca s'o mai sărut odată 

Fă tu Doamne tot ce ştii 

Și de nu mai tii nimica 

Fă-ne Doamne iar copii! 
Epitaf. 

Eu mă duc şi las în urmă 

Plin de versuri un caet 

Versuri care wau să-mi deie 

O cunună de poet. 


Dar în veci ele-au să spuie 

Că muncit de-un foe nestins 
Cât am stat aici în lume 

Mult am râs gi mult am plâns. 


o 

Guvernul italian va procedă în curând la 
desgroparea vilei lui Horaţiu. Săpăturile vor fi 
făcute pe baza indicaţiilor profesorului Pasqui 
care a teușit să stabilească cu ajutorul unor 
codice antice şi conform indicaţiilor găsite în 
scrierile lui Horaţiu — locul unde a fost această 
vilă, 


[=] 
Operile postume ale lui Ibsen vor apare la 
15 Octomvrie în patru volume, conţinând și un 
comentar asupra producţiunilor literare ale lui 
Ibsen incepând cu prima lui dramă, Catilina şi 
sfârşind cu epilogul „Când ne trezim noi morţii“. 
Aceste volume vor apare în acelaş timp în Cris- 
tiania și Berlin. 
© 
Gerhart Hauptman, celebrul dramaturg a 
terminat acuma un roman. E prima sa operă in 
genul romanului. Asupra titlului şi conţinutului 
nu se ştie încă nimic, dar la 17 Octombrie el 
va cetì la o serată literară din Berlin câte-va 
capitole din noua lucrare. 
o 
Curiozitatea în jurul piesei „Chantecler“ a 
lui Rostand e atât de mare, încât de abia pusă 
în repetiţie teatru! „Port St. Martin“ are reţinute 
bilete de peste 30.000 lei! 


© 
Grigore G. Tocilescu, unul dintre profesorii 
de seamă ai ţării Româneşti, a murit săptă- 
mâna trecută. 


Defunctul a avut epoci frumoase de stră- 
lucire. A fost un bun istoric şi un neobosit cer- 
cetător în ale arheologiei. 

o P 

Infiinţarea muzeului tolstoian, din Peter- 
sburg, unde vor fi expuse şi păstrate toate ope- 
rele marelui scriitor şi tot ce este referitor la el, 
mai de valoare, a făcut ca cercurile literare ru- 
seşti să destineze un local pentru înfiinţare unei 
secţiuni pentru expoziţia scrierilor autorilor ruşi 
în localul „Academiei de ştiinţe“. Această pro- 
punere se bazează pe faptul că în ultimele 
decenii literatura rusă a dat un contigent consi- 
derabil de scriitori de seamă cari au fost pe 
deplin apreciaţi mai mult în Franţa, Anglia și 
Germania. 

In această expoziţie vor fi reprezentaţi toţi 
liricii şi romancierii şi dramaturgii de valoare ai 
Rusiei de la primii clasici pănă la cei din urmă 
reprezentanţi ai „Modernismului* rus. Nu vor fi 
expuse numai volumele şi manuscriptele ci, por- 
trete și busturi ale autorilor, şi în general se va 
expune numai tot ce contribue la stabilirea ori- 
ginalităței şi caracteristicei scriitorilor mari ai 
Rusiei. 

o 

Zilele acestea s'a inaugurat în „Hall du 
Grand Palais“ din Paris, prima expoziţie con- 
sacrată nouei industrii a locomoţiunei aeriene. 
Figurează toate aparatele de aviaţie și de aero- 
statică despre cari s'a vorbit atâta în timpul din 
urmă. Locul de onoare il ocupă micul monoplan 
Bleriot, aparatul, cu care sportmanul îndrăzneţ 
a traversat canalul Minecei ciștigând premiul de 
25,000 fr. creat de ziarul „Daily Mail“ și care 
marchiază o dată în istoria lumei. Aripele, cârma, 
planurile stabilizătoare ale maşinei uşoare sunt 
acoperite de mii de iscălituri, martore ale unei 
mulțimi de admiratori. Alăturea marele „alba- 

















tros“ al lui Latham, face un contrast curios cu 
minusculul monoplan al lui Santos-Dumont. 

Afară de aceste „mai grele decât aerul“ 
sunt expuse dirigeabile şi sferice: un montgol- 
fier, străbunic ale baloanelor actuale; un aero- 
stat de asediu şi cel mai mic dintre autobaloane, 
Zodiac. 


o 

George Moceanu, un vechiu profesor de 
gimnastică, a încetat din viaţă in Bucureşti la 
vârstă de 76 de ani. Lui i se datoreşte în cea 
mai mare parte răspândirea gimnasticei în tară, 
precum şi înfiinţarea de societăţi în acest scop. 
De naştere era ardelean; a făcut călătorii prin 
toată lumea, făcând cunoscute pretutindenea 


dansurile noastre naţionale. 
o 


Cecilia Delavrancea la Sibiiu. Un oaspe 
preaplăcut a avut Sibiiul in zilele trecute. Ve- 
stita pianistă a cercetat Sibiiul in societatea unor 
rudenii ale sale şi a petrecut aicia câte-va zile la 
familia dlui Dr. Octavian Russu, care a aranjat 
în onoarea ei o serată muzicală. Astfel am avut 
ocazia a admiră cu adevărat grandioasele ei 
prestaţiuni la pian. A studiat pianul 7 ani la 
conservatorul din Paris, Obţinând la încheerea 
cursului I premiu, și admiraţia celor competenţi. 
Înfăţişarea simpatică ce caracterizează pe pă- 
rinţii ei, farmecul dulce din graiul de aur alui 
Delavrancea, sunt unite în dșoara Cecilia cu o 
modestie care te cucereşte şi cu o drăgălăşenie 
care te face să n'o mai uiţi. Iară arta, cu care 
stăpâneste clapele pianului, e neintrecută. Ai 
crede că-i cu neputinţă să aibă omul atâta măe- 
strie în degetele mânilor, dacă mai vedea şi n'ai 
auzi! Nu-i mirare, că la Paris i s'au fotografiat 
mânile! Dzeu să-i ţie darul, ca să poată face 
cinste neamului nostru, 


Din România 

— Insemnări din Bucureşti. O carte nouă. — 

Capitala s'a răcorit. Lumea se întoarce de 
la munţi, de'la mare, din străinătate; cafenelele 
şi berăriile sunt iarăşi pline, calea Victoriei e 
tixită de două trei ori pe zi de de-abiă mai poţi 
străbate. Se inchid stagiunile in grădinile de vară; 
in schimb s'a deschis acuma câteva zile teatrul 
Davila — în fond tot un teatru de vară, adecă 
un teatru de reclamă americană şi de petrecere 
uşoară. In vitrinele de pe calea Victoriei vezi 
fotografiată in jurul d-lui Davila noua companie 
dramatică; la fotoglobul de pe Bulevard acelaş, 
tablou mărit, cât un întreg perete, oprește pe tre- 
cători, Semn rău însă: joacă şi di Davila, pentru 
a dovedi că nu are talent şi semn și mai rău: 
la clădirea teatrului reparaţiile merg încet, o s'o 
apuce ploile toamnei şi earna tot în halul de 
ruină şi de dărăpănare în care să află acuma. 
Și în timp ce cucuvaele incep să se rotească 
pe deasupra acestui teatru, imediat din ambiţie 
şi concurenţă, din gândul de a râsfăţă un anumit 
public, la Teatrul Naţional se pune în scenă 
„Viforul! lui Delavrancea. Aşteptăm. 

* 


În însufleţirea de pe stradă de-abiă se in- 
seamnă când oaspeţi noi cercetează oraşul. Fran- 
cezii au trecut pe aici într'o fugă, nu capitala veni- 
seră ei so vadă, această palidă traducere a ca- 
pitalelor din Apus. Curând după ei au sosit aci 
tot din Constanţa studenţii congresişti, câţi mai 
rămaseră se facă excursia până la sfârșit. Au 
vizitat ce au putut și cum au putut după atâtea 
nopți de neodihnă, — nu le-a lipsit nici dramul 
de noroc, care-ţi trebue negreșit când faci o ex- 
cursie. In parcul Carol I aveau loc, chiar în ziua 
sosirei lor mari serbări populare date de socie- 
tatea „Hora“ pentru mărirea fondului necesar 
excursiei la Viena a acestei societăţi. Oboseala 
congresiștilor a dispărut ca prin minune, fără ei 
sărbările par'că n'ar fi avut farmec. După defi- 
larea cortegiilor de care cu boi, din care coris- 
tele îmbrăcate naţional aruncau flori, a urmat 


© BCUCIuj 

concertul dat de „Hora“ în Arenele Romane. 
Am auzit acolo o: parte din repertoriul cu care 
societatea se va prezintă la Viena — bucăţi po- 
pulare fermecătoare, între altele stilizarea chiui- 
turilor din hore, care au stârnit un entuziasm 
înflăcărat. A urmat o mare horă în arene, în 
care si-au dat mâna coriştii, coristele şi studenţii. 

Seara congresiştii s'au adunat la o agapă 
intimă de despărţire. S'a petrecut după chipul 
studențesc german cu bere şi cântece, cu însu- 
fleţire şi voe bună care singură poate cimentă 
acea solidaritate studenţească fără de care tine- 
retul nostru universitar nu-şi poate creà o viaţă 


nouă. ` 
$ 


Presa lâncezeşte în aşteptarea începerii 
campaniei politice şi a deschiderii sesiunii par- 
lamentare. Cele două organe bisericești de luptă 
au reapărut cu toată vehemența lor din anul 
trecut. Ele stârnesc o adevărată consternare în 
cercurile conducătoare bisericești, ceeace dove- 
deşte ca anumite stări din Biserica noastră sunt 


anormale, 
Face sgomot o carte nouă, urmare tocmai 


a acestor frămâtări, Biserica şi Românismul de 
C. Cernãianu, licenţiat al facultății noastre de 
teologie. E o lucrare indrăsneață, așa de îndrăs- 
neaţă, încât mulți au crezut că numele de pe 
copertă nu e al autorului ci e un pseudonim. 
Facultatea de teologie dăduse ca subiect pentru 
o lucrare ce trebuiă premiată: Rolul bisericii in 
trecutul neamului nostru. Se prezintă şi dl Cer- 
năianu, însă lucrarea e respinsă. Totuşi el ìn- 
demnat de prieteni şi de unii dintre profesori o 
dă publicităţei. Și cum se intâmplă adesea cu 
astfel de prilejuri, de lucrarea premiată nu se 
mai ocupă nimeni, pe când cea respinsă face 
vâlvă, stârnește un întreg vârtej. Sprijinit pe cer- 
cetările unor învăţaţi de valoare indiscutabilă: 
un lorga, Bunea, Dobrescu, autorul ajunge la 
concluzia că biserica noastră ortodoxă, pe care 
în această formă n'o avem decât din veacul al 
X-lea, departe de a fi fost cea mai de seamă 
instituţie de cultură naţională cum se susţine, a 
fost tocmai piedeca care a stânjenit desvoltarea 
firească a acestei culturi. Această biserică, spune 
dl Cernăianu, a slujit întâi culturei slavone şi a fost 
cât pe aci să înăbușe pe veci viaţa noastră na- 
țională, a slujit după aceia culturei grecești şi 
eră cât pe aci să ne înăbușe a doua oară. Și 
dacă totuși din sânul bisericii a eşit un curent 
de cultură, de carte româneacă, apoi asta se da- 
toreşte tocmai luptei dintre cele două forme străine 
ale ei și se datorește mai ales izbiturilor care 
se dădeau acestei biserici ortodoxe înstrăinate 
din afară, din partea bisericii calvine ce căută 
să dobândească prozeliţi sprijinind cultura proprie 
a fiecărui neam. Dacă Biserica a avut câţiva 
ierarhi mari, care au dus cu un pas mai de- 
parte cultura și viaţa naţională acesta-i meritul 
exclusiv şi personal al acestor ierarhi şi nu al 
Bisericei care-i ţinea incătuşaţi în formele ei ri- 
gide isvorâte din o organizaţie și un spirit străin, 

Se dau citate, multe şi mari citate din Is- 
toria Bisericii române de N. [orga şi din cursu- 
rile dlui N. Dobrescu și se trage din aceste ci- 
tate concluzia logică imediată, de care cei doi 
mari învăţaţi par a se feri, sau a cărei gravi- 
tate caută a o atenua. 

Cartea nu se poate apără de învinuirea de 
a fi tendenţioasă: tendința răsare dia Motto şi 
răsare mai ales din analiza scurtă pe care au- 
torul o face Bisericii unite din Ardeal din pre- 
ţuirea misiunei mari, pe care această Biserică 
a îndeplinit-o pentru redeşteptarea noastră cul- 
turală şi naţională. 

Lucrarea aceasta e cu atât mai vrednică 
de luare aminte cu cât sunt numeroşi aceia eari 
în intimitatea lor au aceiaşi convingere şi cu 
cât nemulţămirile crese în Biserica din Regat, 
izbită din ce în ce mai dureros în independenţa 
şi în puterea ei spirituală. 





"ŢARA NOASTRA: 


Presa a primit-o mai mult cu surprindere 
decât cu înţelegere. 

Convorbirile Literare o laudă, în timp ce 
Viaţa Românească găseşte că „opera dlui Cer- 
năianu e un aspru rechizitoriu făcut bisericii 
noastre“ însă că autorul „n'a căutat să redeă tre- 
cutul în legătura cauzală a evenimentelor, ci s'a 
mărginit la un rezumat al lucrărilor dlor lorga, 
Bunea și Dobrescu, rezumat însoţit de comenta- 
rii pasionate şi violente“ — ceeace de altfel 
nu-i absolut just. Noua Revistă Română o laudă 
deasemenea şi o recomandă cititorilor ei într'un 
număr; în numărul următor însă dl Rădulescu- 
Motru îsi ia de seamă şi aducându-și aminte că 
ceeace dânsul scrisese altădată în Cultura Ro- 
mână şi politicianismul nu cudrează cu coneluzi- 
unile din cartea dlui Cernăianu, retractează cele 
scrise in numărul precedent citând un pasagiu 
din propria lui operă. 

DI Iorga o judecă în Neamul românesc li- 
teral: „Lucrare inteligent făcută“ susţine însă că 
discuţia e interesantă și că suntem ceeace suntem. 

Cu atâta însă nu se poate împiedecă răs- 
pândirea acestei cărţi şi nu se pot răsturnă pă- 
rerile emise în ea. In afară de orice tendinţă 
spiritul caută adevărul şi pentru respectul acestui 
adevăr dl Iorga, autor al Istoriei Bisericii ro- 
mâne şi di N. Dobrescu, profesor de această 
materie la facultatea de teologie din București, 


au datoria să ne lămurească. 
G. C. Ionescu. 


Educaţia ţăranului român. 


Prin conţinutul vieţii religioase a poporului 
nostru se explică unele fenomene din viata lui 
sufletească. Bunăoară îndelunga lui răbdare şi 
umilinţa adeseori dusă până la slugărnicie. 

De i-se întâmplă o nenorocire, provenită 
dela vre-o persoană, mai mare şi mai tare 
decât el, țăranul român nu umblă să-și răsbune, 
deși sar afla căi şi mijloace suficiente, ci se 
mulțumește cu exclamaţia: „Lasă, câ-i va răs- 
plăti Dumnezeu“. Numai atunci îşi răsbună, când 
poate să o facă imediat, în focul măniei. Mai 
târziu se calmează și revenindu-și la fire, intră 
la mijloc judecata rece, cu învăţămintele bisericei 
creştine, pe cari le-a învăţat la casa părintească 
şi deja de pe atunci au penetrat în spiritul lui, 
făcânduși un bun culcuş, între straturile primor- 
diale ale sufletului său. Nu zic, că nu vor fi cazuri 
singuratice, unde răzbunarea se face după o lungă 
premeditare, dar acestea deşi sunt, ele trebue să fie 
foarte rari şi unde le găsim, provinde la oameni, 
cu o cultură mai superioară. Da! zntelectualul ro- 
mån e foarte răsbunător, mai ales acela, a cărui 
cultură e unilaterală şi superficială. Acesta, atacat 
în demnitatea sa personală, devine mai furios 
decât o fiară sălbatică. Sunt oameni, cari au ajuns 
în poziţii înalte, favorizați de cine știe ce împreJu- 
rări. Locul, unde sunt, nu’! merită şi nici că pot 
să aibă privirea şi mai ales inima, ce o cere 
această poziţie, din care mult bun dar şi mult 
rău se poate revărsă asupra supuşilor. Acestia 
sunt foarte susceptibili. E deajuns, să-i şoptească 
un căţeluşi, cuvinte de hulă la adresa unui sub- 
altern, om superior ca intelect și moral, dar, cu 
capul său şi cu o independenţă inerentă firilor 
superioare. Numai decât şi dă crezământ nemer- 
nicului pârâtor și se pune pe lucru: spre a-i afla 
omului de treabă tot felul de vină şi greşeală. E 
interesant a studia procedeul de urmat al acestor 
hiene. Incep cu nimicuri; pun atacuri la cale 
pe delături; nu se sfiesc de nici un mijloc, numai 
să poată târî în tină şi pe omul curat. Curg in- 
timidările, curg pornirile de cercetare, că doară 
doară îl vor putea muià dacă strivi nu-l pot. 
Afle nemernicii, că stejarul stejar rămâne şi că 
nu toţi oamenii sunt tufă. Apoi doară cinstea şi 
vrednicia cuiva cum şi capabilitatea lui se pot 
vre-o dată striv). Nu-i putere lumească să le 

birue. Nu e ertat din punctul de vedere al lo- 
gicei naturale să construeşti chipul unui om după 
o singură calitate. Pe om ai să-l primeşti în to- 
talitatea sa şi apoi să-ţi spui verdictul. Curä- 
țitorii moravurilor şi harnici cercetători după alţii, 

Aşa sunt aşa numiții inteligenţi răsbundtori 
gândească-se cum au fost ei în vremea lor şi cum 
mai sunt şi astăzi. Se adevereşte durere prea des 
„vede paiul în ochii altuia, dar bârna din ochiul 
propriu nu“. 

Aşa sunt așa numiții inteligenţi : răzbunători 
şi bârfitori, până la scârbă. Poporul de jos însă: 
nici decum. Priviţi-l şi studiaţi-l și vă veţi con- 
vinge de adevărul spuselor mele. Se înţelege nu 
vă mulţumiţi cu un studiu superficial şi grăbit! 
Ingăduiala aceasta a ţăranului nostru din Ardeal 
de multeori e bună dar de multeori denoată o 
slăbiciune, de care vrăşmaşul caută să profite. 
Prea îngăduitor din cale afară, incă nu e bine 
să fii, că atunci toată lumea te calcă în picioare 
şi trece peste tine la ordinea zilei. 

Aşi puteă să spun unele cazuri singuratice, 
unde blândeţa ţăranului i-a fost spre stricăciune, 
dar nu o spun, ci vă îndemn să priviţi pe la 
micii slujbaşi administrativi de prin satele ro- 
mâneşti și veţi vedeă adeverită spusa mea. Dar 
apoi, chiar noi, ca popor în luptele pentru exis- 
tenta neamului nu am perdut tocmai din cauza 
acestei blândete îngăduitoare. Nu provoc casuri 
istorice, ci evoce numai atenţia cititorului spre a 
şi-le improspăta el din cunoștiințele ce le are. 
Da! da! de multe ori am perdut, căci am fost 
nişte „lasă-mă să te las!“ şi apoi lumea e a 
obrasnicului, care mănâncă prasnicul, nu a me- 
lului blând şi tăcut, 

Vor zice unii, că această tăcere de multeori 
a fost bună. Nu o contest, dar poate că eră şi 
mai bună îndrăsneala, căci atunci nu aveam 
atâtea de îndurat şi nu se tămândă aşa de mult 
procesul de clarificare a situaţiei neamului nostru. 
Vorba, e că peste cea trecut, nu mai putem re- 
veni și să-o prefacem din rău în bine. Am trecut 
şi basta. Dar am fi nişte nepricepuţi şi nevreanici 
de frumosul nume, ce-l purtăm, dacă din păţa- 
niile trecutului, n'am trage învățături pentru viitor. 

Studiarea trecutului (cu ochi de filosof) este 
cheia, care ne va descuia poarta viitorului şi 
atunci vom puteă zice cu poetul: 

„Viitor de aur Românimea are, 

Căci prevăd prin secoli a ei înălțarel“ 

Dr. Petru Șpau. 


Din Sibiel. 

Duminecă în 19 Sept., fruntaşa comună 
Sibiel de lângă Selişte a avut fericirea să vadă 
în mijlocul ei pe cei mai de frunte conducători ai 
neamului rom. din aşa zis'a „Republica Seliştei“, 
după cum îi dase numirea Dl. Lupaş. — S'a 
ținut adecă adunarea desp. asociaţiunii Selişte. 
Această adunare a fost una dintre cele mai 
însuflețite și mai reuşite. Aproape toată inteligenţa 
din „Republică“ a luat parte. Preoţi, înv. Notari, 
Doamne şi Dşoare. DI. Dr. Lupaş în neobosita-i 
activitate și in rivna-i după progres, și tot odată 
de a da indemn de muncă şi altora, ga pregetat 
a ţinea şi aici, ca în multe alte locuri o confe- 
rintă, vorbind despre trecutul comunei Sibiel, 
spunînd pop. despre organisaţia locuitorilor şi 
despre forţările lor de a duce o viaţă neatâr- 
nată, rămânând în aceia-şi limbă, lege şi cre- 
dinţă, cu obiceiuri, datini şi tradiţii. In decursul 
vorbirii s'a auzit strigând: „aşa-i D-le, aşa mi-a 
spus şi mie moșul, cum spui Dta“! 

DI. Lupaz are material bogat pentru mo- 
nografia ori-cărei comune din jur. Intocmai cum 
odinioară străduitorul Şincai răscolea archivele 
colosalei biblioteci din Roma, așa azi omul is- 
toriei trecutului nostru — DI. Lupaş — caută 
isvoarele privitoare la viaţa noastră de mărgi- 
neni, sub toate raporturile. 

Zelul pentru căutarea trecutului acestor 
comune e nemărginit, precum e și străduinţa 
D-sale de a face din această republică cea mai 
întărită fortăreață a românismului. Dsa înduio- 
şează pentru a putea înălță şi lovește pentru a 
îndreptă. Ne-a dovedit-o şi în ziua instalării de 
protopop întâmplată acum 2 săptămâni la cu- 
vintele de apostol ale Dsale. 

A Il-a prelegere a tinut-o DI. Geagea stu- 
dent macedonean la academia din Lipsca. A 
vorbit despre suferințele fraţilor macedoneni din 


partea antarților greci şi turci. — A început cu 
originea rom. şi oprindu-se la cei mai de sud 
împrăștiați frați români, — le-a schiţat toate 


luptele lor suferinde prin cari au trecut pănă in 
timpul de faţă. 

"Al Ill-lea a vorbit tinărul medicinist Bucşan. 
Plin de avânt, deo energie aproape neaşteptată, 
întrun graiu iscutit şi limpede, schiţează multe 
din neajunsurile vieţii noastre. Lămurește cu 
multă evidență avantagiile cunoştinţii de carte, 
Cartea este o urmă contra acelora cari te înșală 
cu cartea în mână. Stării de inapoiare a popo- 
rului nostru sub toate raporturile, găseşte expli- 
carea în lipsa de carte. 


Firea umilità suferitoare a fărădelegilor la 
pop. nostru, provine parte tot din necunoștința 
de carte, care dă încredere în puterea sa proprie 
şi conştiinţa dreptului cel are fiecare. Intiligenţii 
noştrii chiar aici au multe apucăsuri. — Câte 
un primitiv notarăş român preocupat numai de 
grijile materiale ale vieţii să bucură de această 
stare de umilinţă tăcută a ţăranului la care însuşi 
contribue. Aceasta stare o sbiciue cu o notă când 
duioasă când muşcătoare, tinărul medicinist. 


Vrednicul Director al despărţ. Dr. N. Cale- 
fariu propune să li să aducă mulțumită proto- 
colară. S'a primit. — Ca un succes al acestei 
adunări să poate vedea şi din faptul că s'au 
inscris membrii ai asociaţiunii in preţ de 260 
cor. — Sfârşindu-se programul sau retras cu 
toţii în sula şcolii unde s'a servit un banchet — 
indispenzabil — lucsos pentru 70 pers. — La 
masă Dl. Lupaş în scurte dar calde cuvinte mul- 
tumește Dlui director Dr. Caiefariu pentru neo- 
bosita-i activitate în folosul „asociaţiunii“. D-l 
Dr. N. Comşia în cuvinte elocvente aprobă ma- 
nifestările de bine în cele bune ale locuitorilor. 
'Tousturi, ca de obiceiu, sau mai ţinut multe. 
Subscerisul roagă oaspeţii să aprobe ideia de a 
să face o mică colectă pentru Brad, iar Dl 
Comşia pentru biblioteca din Sibiel. Pentru Brad 
s'a incasat 24-10 cor. ear pentru bibl. 21 cor. 

Daniil Săroiu. 


CRONICA EXTERNĂ. 


Bulgaria. După Turcia şi Grecia vine acum 
la rând Bulgaria, amenințând cu o mișcare a 
ofiţerilor, cari ar voi să facă „ordine“. Vestea 
aceasta e o surprisă pentru opiniunea Europei, 
care se dedase să vadă în Bulgaria o ţară care 
progresează, o ţară consolidată pe deplin, Cauza 
mişcărei ofiţereşti din Bulgaria trebue căutată in 
vechia duşmănie ce există între ofițerii veniţi din 
Rusia, acei ce detronaseră în mod atât de ne- 
cavaleresc pe eroul principe dela Pirot şi Slivniţa 
pe Alexandru Batemberg, şi cari apoi se refu- 
giaseră in armata rusească. Hevenind în patrie, 
ei a fost avansați în detrimentul ofiţerilor, cari 
au rămas credincioși tradiţiunilor bulgare. De 
aici au luat naştere ura cea mare, care acum 
după aproape 30 de ani, ameninţă a izbucni în 
revoltă. Noua generaţie de ofiţeri este bulgară, 
nu voește să ştie decât de o politică numai bul- 
gară şi desaprobă pe toţi cari s'ar inhămă la 
carul vreunei alte puteri. Fie ceea chiar şi Rusia 
pravoslavnică. 

Ţarul Ferdinand a exmis, ca să studieze 
această mișcare, pe generalul Nicolajev, cunoscut 

ca mare rosofil, însuşi un ofiţer carea luat parte 
la detronare, 
[æ] 
Albania. Revolta din Albania ia pe zi ce 


merge proporţiuni tot mai înspăimântătoare. Situ- 
ația este cu mult mai gravă decât se credea la 
început. Ciocnirile se țin lanţ şi nu este zi care 


să treacă fără vărsare de sânge. 
o 


Fallisres despre aviațiune. Preşedintele Fa- 
llieres mergând la Marmande spre a inaugura 
statuia fostului ministru Faye a trecut pe la 
Bordeaux, unde, respunzând unei invitaţiuni a 
președintelui consiliului general, a făgăduit că va 
asita la inaugurarea  şcoalei de aviaţiune care 
se va instala lângă Bordeaux. D. Falli6res a făcut 
elogi esoicilor aeronauţi cari au murit pentru 
ştiinţă și pentru Franţa şi cărora ministrul de 
războiu le-a adus omagii din partea tuturor 
Francezilor. 

Preşedintele a adăogat că trebue să se 
apere tot ce poate să menţie Franţa în locul 
incontestabi! ce are în fruntea naţiunilor cu pri- 
vire la aviațiune. Președintele a sosit la Mar- 
mande la 9,10 şi a prezidat inauguraţiunea. 
Tribuna care purta pe persoanele oficiale s'a 
slăbit și s'a încoviat puţin pricinuind emoţiune. 


Nu este nici un rănit. 
© 


Monopolul telegrafiei fără sîrmă. Directorul 
general al poștelor a tnştiințat Camera engleză 
că Statul a cumpărat cu 375000 de lei toate 
stațiile înființate de-o companie streiaă şi dreptul 
de a se folosi de brevetele ei timp de 14 ani. 
Şi stațiile pe cari le-a înfiinţat Lloydul trec supt 
controlul direcţiei poştelor şi telegrafului. 

Aşa cere interesul economic şi cel strategic. 


© 

Politica rusă în Persia. Noul ambasador 
rus din Teheran, Boglewski-Kosell, a declarat 
unui colaborator al ziarului „Ruskoje Sloyo“ că 
politica ce se urmăreşte de Rusia în Persia nu 
va suferi nici o modificare. Politica Rusiei este 
următoarea: 1. Să nu se amestece în afacerile 
de ordin intern ale Persiei ori care ar fi mersul 
lor; 2. Protejarea comerciului şi intereselor eco- 
nomice ale Rusiei; 3. Menţinerea relaţiunilor 
amicale cu noul regim. 

Ambasadorul a declarat că zvonurile relative 
la un nou împrumut persan sunt nefondate. Rusia 
a perdut până acum sume considerabile în Persia 
şi în momentele de faţă şi Ruşia are trebuinţă 
de mulţi bani. 

Guvernul persan lucrează cu mult zel la 
reorganizarea internă a ţărei, 

Incidentele turco-persane au sporit în ul- 
timul timp. Trupele turceşti au trecut în mai 
multe rânduri frontiera persană şi au perceput 
taxe de la locuitorii mărginaşi. 


O 

Atitudinea guvernului francez faţă de eve- 
nimentele din Maroc. Se atribue conferinţei de 
alaltăeri care a avut loc intre ambasadorul Franţei 
aflător la Paris, cu primul ministru şi ministrul 
de externe, o foarte mare însemnătate. 

` Guvernul francez se ocupă cu luarea tuturor 
măsurilor de pază spre a împedeca ori ce lupte 
din Maroc şi spre a apără pe Europeni. 

Cercurile guvernamentale se tem, ca nu 
cumva fanatismul și ura împotriva străinilor în 
Maroc redeșteptate în urma acţiunei Spaniei, să 
câștige teren și Sultanul să declare din nou răz- 
boiul sfânt. 

Afară de aceasta e lucru cert că a început 
o agitaţiune puternică la graniţă și că în prezent 
se face concentrarea cavaleriei şi împărţirea 
muniţiunilor. 

In Paris, în prezent, guvernul și lumea se 
gândeşte la mobilizarea armatei coloniale şi la 
întărirea trupelor din Maroc. 

Trupele franceze vor căuta să împiedece 
creşterea mişcărei din Maroc. 

Curiosităţi. 

Cum petrec exploratorii la pol. Paul Ginitsy 
povestește în „Journal des debats? cum au pe- 
trecut nişte exploratori ai polului nordic în timpul 
expediţiunei lor prin regiunile gheţoase. Căpi- 
tanul Eduard Parry, scrie el, a fost primul ex- 
plorator, care a ernat în pustiurile ținuturilor po- 
lare; aveă sub comanda sa două vapoare: „He- 
kla* şi „Griper*, 

Insoţitorii săi erau oameni energici şi hotă- 
riţi, dar in acest trist deșert, în această întune- 
cime nepătrunsă şi aproape continuă au fost 
cuprinși de groază şi disperare. 

Când vaporul s'a înfipt în munţii de ghiaţă 
când a început robia îngrozitoare, observă Parry, 
că oamenii lui sufereau de o depresiuna morală. 
Plictiseala fără margini putea să micşoreze pu- 
terea de muncă a exploratorilor şi să le împie- 
dice călătoria. De aceia şeful expediției s'a gândit 
la un mijloc de a-şi distra oamenii; a înfiinţat 
un teatru. Până atunci desigur că nu se repre- 
zentase nimic, nici odată în extremul nordului. 
Astfel in analele teatrale Parry şi-a câştigat un 
nume glorios, 


Scena se afla pe „Griper“. Regisorul eră 
locotenentul Belehey. Intre marinari se găsiră 
mulţi, cari se oferiră ca decoratori, croitori de 
costume, mașiniști şi actori. Mai greu a fost al- 
cătuirea repertoriului, căci directorul când a pă- 
răsit Angiia n'a luat cu sine nici o bibliotecă, 
Locotenentul Belchey reconstrui mai întâiu din 
memorie câteva pantomime de crăciun, iar au- 
torii dramatici de pe vapor în acest timp îşi pu- 
neau fantezia în lucrare pentru ca să scrie piese 
noi; muzica o compuse un marinar, care îşi adu- 
sese vioara. Acest maestru a fost foarte ocupat 
în timpul „sesonului“, până în zioa când avù 
nenorocirea ca să cază pintre niște blocuri de 
gheaţa şi să-și fărâme instrumentul. Din acest 
moment orhestra s'a redus la un fluer, o trom- 
petă şi o dobă, de care urşii albi aveau mare 
respect. Însuşi căpitanul Parry a scris o piesă, 
care a avut mult succes, deşi temperatura eră 
de 28 grade sub zero. Partea finală a piesei eră 
apoteoza întoarcerei norocoase în patrie: un 
pictor al trupei alcătuise o decorație, care re- 
prezentă un port al Angliei. 

Parry a mai înfiinţat şi o gazetă: se numiă 
„Cronică de earnă* și eră redactată într'un mod 
cu totul primitiv. Redactorul şef eră astronomul 
expediției, locot. Sabine. 

Ziarul apăreă regulat Luni. De uşa redaţiei 
atârnă o cutie cu scrisori, în care domnii re- 
dactori îşi depuneau manuscriptele ; materia nu 
lipsea nici odată, de și pentru ca să poată scrie 
trebuiă să desgheţe cerneala la flacăra lampei. 
Un foilletonist povestea peripeţiile unei zile pe- 
trecute in regiunile arctice. 


Centenarul „Saguna“. 


Comisiunea instituită pentru încvartirarea 
oaspeţilor, cari doresc să participe la serbările 
din 4/17 şi 5/18 lunei curente, ce se vor aranjă 
întru amintirea marelui arhiereu Andreiu, aduce 
pe această cale la cunoştinţa celor interesaţi, că 
cei ce doresc să fie încvartiraţi la hotelurile (Impă- 
tul Romanilor, Bonfert, Mihaiu, Schmidt şi Barbu) 
să se pună în legătură directă cu hotelierii, iar 
ceice doresc a locui la particulari, să se adre- 
seze cel puţin cu doauă zile înainte de sosire la 
dl Romulus Perian, funcţionar consistorial în 
Sibiiu. Totodată On. oaspeţi sunt rugaţi a anunţă 
şi timpul sosirei la gara din Sibiiu, unde vor fi 
aşteptaţi şi îndrumați la cvartire. 

- Comisiunea de încvartirare. 

C] . 
Redacțional. Ştirea ziarului „Lupta“ cu 
privire la sistarea apariției revistei noastre este 


prematură. Noi nam luat încă nici o hotărire de- 


finitivă în această chestiune. Red. 
© 


0 emoţionantă rezoluțiune a clubului depu- 
taților croați din parlamentul maghiar. După ter- 
minarea şedinţei parlamentului deputaţii croați 
s'au întâlnit sub preşedenţia daputatului Meda- 
covici şi au votat următoarea rezoluțiune în 
chestia procesului de înaltă trădare dela Agram: 

Deputaţii croaţi din parlamentul maghiar au 
convingerea în urma acestei sentinte, că pro: 
cesul nu constitue altceva decât o acuzare min- 
cinoasă şi fără temei şi nu conţine decât acti- 
unea politicei actuale care înainte de toate nu 
urmărește alt scop decât să distrugă buna ințe- 
legere dintre croați şi sârbi şi în legătură cu 
aceasta să amuţească pe apărătorii legali ai re- 
gatului croat, care de doi ani încoace a suferit 
cel mai sever absolutism pentrucă nu vrea să 
renunţe In drepturile sale. Deputaţii croaţi pri- 
vesc la aceşti condamnaţi ca la adevăraţi mar- 
tiri cari au fost urmăriţi pentrucă au apărat 
drepturile acestei naţiuni. Deputaţii croaţi au 
convingerea că gravele suferinţe corporale şi su- 
fleteşti ale condamnaților vor folosi cauzei na- 
tionale şi regatului croat. Clubul croat îşi ex- 
primă totodată multumirea cătră toţi aceia din 
toată lumea civilizată, cari au luptat pentru 
dreptate şi drepturi şi cari jigniti in sentimentele 
lor de umanitate au avut curajul să-şi ridice 
vocea în chestia acestui proces. 

Clubul croat exprimă sincerile sale mulţu- 
miri presei tuturor naţiunilor cari în unanimitate 
şi-au ridicat vocea in interesul acestei cauze ne- 
vinovate. 


o 

Sârbii şi aniversarea anexărei Bosniei. Im- 
plinindu-se un an de la anexarea Bosniei de 
cătră Austria, direcţiunea teatrului naţional din 
Belgrad, a hotărit ca în această săptămână să 
se joace numai piese cu subiecte naţionale, sau 
în cari se tratează chestia anexării. 

In ziua anexărei nu se va da reprezentaţie 
la teatru, aceasta in semn de doliu. 

o 

Comemorarea lui Zola. La 7 Octomvrie st. 
n. se va celebra ziua morţii lui Zola, de cătră 
admiratorii săi şi în acelaş timp se va face după 
cum de altmintrelea se face în fiecare an — o 
călătorie de plăcere la locuinţa de vară a ma- 
relui scriitor, 

Văduva şi un fiu al lui Zola vor primi 
oaspeţii acolo unde odinioară se aflau ministru 
de război Picquart şi maiorul Dreyfuss. 

© 

Hilmi paşa va demisionă. In comitetul tine- 
rilor turci se vorbeşte cu cea mai mare siguranță, 
că Hilmi paşa, în curând va demisionă. Cauza 


este ruptura dintre el şi comitetul central. 
© 


Reacționarii turci se mişcă. Reactționarii 
desfăşoară o mare activitate pentru a ajunge 
iarăş la putere. 

Mai multe sute de ofiţeri concediaţi au 
ţinut o întrunire în Salonic, în care s'a luat ho- 
tărirea să se servească de orice mijloace pentru 
a-şi recâștiga drepturile. 

© 

Nou ambasador turc la Petersburg. Valiul 
dela Salonic Damis-bey a fost rechemat. El a 
sosit la Constantinopol şi a declarat unui ziarist 
că a fost numit ca ambasador la Petersburg, 
Damis-bey este acela care a condus pe fostul 
Sultan le Salonic, 

ô 

Concert în Sibiiu. Reuniunea română de 
muzică din Sibiiu, va da Marţi in 29 Septemvrie 
(12 Octomvrie) un concert în sala cea mare dela 

Geselischaftshaus. Biletele se vând începând de 
Luni la cassarul reuniunii d! Z. Rebega funcţionar 
la „Albina“ în orele de birou, precum şi sara la 
cassă. Prenotări pentru locurile din cele 2 şire 
prime se vor face Duminecă în 10 |. c. în localul 
casinei române dela 11—12 ore a. m. pe lângă 
taxa de 40 fileri. Preţul locurilor: locul I 3 
cor. locul al II-lea 2 cor. locul IMI 1:50 cor. loc 
de stat 1 cor. Membrii reuniunei primesc bilete 


gratuit. 
© 


Şaguna și meseriașii. Precum aflăm Reu- 
niunea meseriașilor sibieni, în vederea serbărilor 
jubilare, şi cu considerare la faptul, că marele 
Andreiu a fost primul patron al ei, a dat fon- 
dului văduvelor şi orfanilor numirea: „Fondul 
Andreiu Baron de Șaguna pentru ajutorarea vå- 
duvelor şi orfanilor meseriaşilor români. 

© 

Un nebun asasinează pe femei la Peters- 
burg. Populaţia se află into surescitare con- 
tinuă din cauza unor crime misterioase comise 
de un depravat. S'au găsit până acum trei fete 
asasinate și tăiate în bucăţi. La fiecare cadavru 
s'a găsit câte un bilet, cu următoarele cuvinte: 
„Le-am luat banii drept răsplată pentru munca 
mea, prin care vreau să scap lumea de femei“. 


Poliţia crede că are aface cu un nebun. 
© 


Grațiarea unor condamnați la moarte. Printr'o 
telegramă sosită din Livadia, 9 din cei condam- 
naţi la moarte la 28 Iulie de consiliul de răsboiu 
din Kursk pentru rebeliune, printre cari Pianici, 
membru celei de a doua Dume, au fost graţiaţi. 

© 

O groaznică nenorocire. Mgr. Palombi, ca- 
nonicul basilicei Santa Maria Maggiore, dàn- 
du-se jos din tramvaiul electric, astăzi, pe piața 
San Pontaleo, a căzut; din nenorocire trecea 
tocmai atunci o căruță cu cărămizi. Căruţaşul a 
cercat zadarnic să oprească caii, carul greu a 
trecut peste gâtul prelatului care a murit pe loc. 

© 

Demisiunea ministrului de marină italian. 
Se svoneşte că ministrul de marină Mirabella 
va demisionă din cauză de boală. Ca succesor 
va fi numit actualul secretar Aubry. 

© 

Sfințire de școală. Duminecă în 20 Sept. v. 
a. c. sa făcut cu mare solemnitate sfinţirea 
şcoalei nouă din apropiata comună Guşteriţa din 
partea protopresbiterului tractual Dr, Ioan Stroia, 
în prezența unui numeros public din loe și jur. 
La actul sfințirii au luat parte şi inteligenţa să- 
sească cu întreg comitetul comunal din loc. Me- 
ritul necontestabil pentru ridicarea unei şcoale 
așa de pompoase şi solide, în o comună așa de 
mică cum este Gușteriţa, este a se atribui de 
bunăsamă harnicului preot de acolo Traian Pe- 
trişor, pe cum şi învăţ. penz. loan Stăneasă, 
cari n'au cunoscut nici o osteneală, până ce nu 
şi-au văzut planul lor întruchipat, 

Sara la 7 ore s'a aranjat o producţiune 
corală-teatrală cu feciorii şi fetele din loc. care 
a succes foarte bine şi s'a isprăvit cu joc şi voie 


bună în zori de zi. 
O 


Avis. Domnii abonați şi restanțieri sunt 
rugați pentru ultima oară a-şi achită datoria ce 
au faţă de administrația revistei noastre. 

Sacrificăm prea mult suflet şi credem că mi- 
meni nu ne poale cere — de și noi am făcut — 
şi alte sacrificii... 


In momentul punerii sub tipar a 
revistei noastre, aflăm din sorginte si- 
gură, că M. S. Regele nu a întărit în 
scaunul de Episcop, pe nou alesul Ca- 
ransebeşului dl Dr. Traian Bădescu. 

Adunarea generală a „Asociațiunii“, 


Programul 


festivităților ce se vor aranjà din prilejul adunării 
generale a „Asociafiunii pentru literatura românä. ` 
şi cultura poporului român“. 


Luni, 11 Octomvrie st. n. 1909. 

Primirea oaspetilor. Seară de cunoștință la 
oarele 7 şi jum. în „Restaurantul Brote“ (Palatul 
arhidiecezei). 

Marți, 12 Octomvrie st. n. 1909. 

La orele 8 și jum. serviciu divin în cate- 
drală (Str. Măcelarilor) şi în biserica gr. cat. din 
Poarta-Turnului, 

La oarele 10 şi jum. a. m. ședința IL. a „Aso- 
ciaţiunii“ în sala festivă a „Casei Naţionale“, Ime- 
diat conferinţa dlui loan Agârbiceanu. 

La orele 1 și jum. p. m. banchet în sala. 
dela „Unicum“ (Str. Poplăcii). 

După banchet vizitarea instituţiunilor cul- 
turale românești din Sibiiu: Catedrala, Muzeul 
„Asociaţiunii“, Şcoala de industrie ete. 

La orele 8 seara concertul „Reuniunii ro- 
mâne de muzică din Sibiiu*, în sala dela Gesel- 
Ischafthaus. 

Spre orientare anunţăm, că Joi sara, în 14 
Octomvrie se va reprezentă în teatrul orășenesc 
„Jerifa*, dramă intrun act de dl. Miclescu şi 
„Șeziitoarea“ dlui Tib Brediceanu.*) 


Comitetul aranjator. 





*) Ceice doreae să fie încuartiraţi la Hotel (ROmi- 
scher Keiser, Neuriehrer, Mihail, Schmidt, Barbu) sunt rugaţi 
să-și angajeze sânguri de timpuriu camerele necesare. Ceice 
prefer a fi adăpostiţi în cuartire particulare, binevoiască a 
să anunţă cel mult pănă Za 5 Octombrie nou la al Romul 
Popescu funcţionar la Albina, în Sibiiu-Nagyszeben. Bilete 
pentru banchet à 6 coroane tacâmul, precum şi pentru 
producţiunile artistice — à 3 cor. à 2 cor. à 1 cor. — să 
pot procura la cassierul di Eugen Vancu în birourile „Aso- 
ciațiunii“ în zilele 10-—13 Octomvrie st. n. Onoratul public 
este cu inzistenţă rugat să binevoiască a se anunța din 
bună vreme, mai ales pentru banchet. Eventuale informa- 
țiuni să pot cere dela biroul „Asociaţiunii“. (Cassa naţi- 
onală, Stadtpark). - 

»GEOGEAN A“, 


institut de credit și economii, sccietate pe acţii 
în Geoagiu (Algy6gy). 




















Primeşte depuneri spre îructificare: 


Cu 4:/4%, dacă anunţul e scurt. 
Intrucât permite starea cassei, aceste se 
replătesc şi fără anunţ. 

Cu 5%, dacă sumele sunt cel puțin 
de 500 cor. şi terminul de anunț 15 zile. 

Cu 5:/1%/,, dacă se depun sume de 
1000—2000 cor. cel puţin pe 1 an, cu 
anunţ statutar. 

Sume mai mari, după învoeli speciale. 

Depuneri de ale corporaţțiunilor cul- 
turale se retribuesc cu 6%. 

Darea de interese o plătește insti- 
tutul. 

Interesele se capitalizează de două 
ori pe an: în 30 Iunie şi 31 Decemvrie. 

Depuneri şi ridicări se pot face și 
prin postă, ori prin mandate de cec. De 
asemenea punem la dispoziţia celor do- 
ritori cassete de economizare. 


Direeţiunea. 

